Temeljem čl. 6 Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge( Narodne novine br26/15) i Pravilnika o financiranju javnih potreba Grada Zaprešića **ZAJEDNICA SPORTSKIH UDRUGA GRADA ZAPREŠIĆA( Vladimira Novaka 23, Zaprešić, OIB: 18939301535 MB: 1287010)**  objavljuje:

**Javni natječaj za dodjelu financijskih sredstava udrugama u području sporta za 2022. godinu**

I.

U Proračunu Grada Zaprešića za 2022. godinu osigurana su sredstva za sufinanciranje programa članica Zajednice sportskih udruga grada Zaprešića.

Predviđeni iznos ukupnih sredstava koji će biti na raspolaganju u proračunu Grada Zaprešića za sufinanciranje program u području sportskih aktivnosti u 2022. godini je **4.614.500,00 kuna**.

Financijska potpora se definira u programskim područjima: natjecanja od interesa za Grad Zaprešić i Zajednicu sportskih udruga grada Zaprešića.

Udruge sukladno ovom Javnom natječaju mogu podnijeti prijavu za:

**A) FINANCIJSKA PODRŠKA PROGRAMU/PROJEKTU KOJI DOPRINOSI PROMICANJU SPORTA**

Sufinanciranje sportskih aktivnosti, sportskih manifestacija(turnira), osiguravanje što većeg broja djece i mladeži s ciljem organiziranog provođenja slobodnog vremena putem udruga i klubova koji djeluju na području Grada, unapređenje sporta kod mladih, osoba s poteškoćama u razvoju te poticanje i promicanje vrhunskih dostignuća u sportu.

**Planirani iznos subvencija je 2.416.000,00 kuna.**

**B) POTPORA ZA KORIŠTENJE SPORTSKIH TERENA I DVORANA**

Za sufinanciranje ovog dijela programa odnosno za osiguravanje dvorana, terena i termina za odvijanje treninga, sportskih natjecanja i ostalih sportskih događanja u 2022.godini

**Planirani iznos je 1.795.000,00 kuna.**

**C) POTPORA ZA PRIJEVOZ SPORTAŠA NA SPORTSKA NATJECANJA**

Korištenje prijevoza na sportska natjecanja ostvaruju sportske udruge koje se natječu u I i II nacionalnoj ligi.

**Planirani iznos je 403.500,00 kuna**

II.

Pravo podnošenja prijave programa imaju udruge koje su članice Zajednice u trajanju od najmanje 3 godine. Udruge koje se javljaju na ovaj natječaj moraju biti upisane u registar udruga, registar sportskih djelatnosti, moraju posjedovati RNO broj, dostaviti dokaz o tome da su dostavile svoje statute s odredbama Zakona, potvrdu za promjenu podataka u Registru, moraju ispunjavati sve druge uvjete propisane natječajem, odnosno uputama za prijavitelje te moraju imati potvrdu državnog ureda Zagrebačke županije da im je Statut primljen na usklađenje do 31.12.2017.

Za sufinanciranje se planira sklopiti okvirno 30 ugovora o sufinanciranju.

|  |  |
| --- | --- |
|  |  |

III.

Prijave se podnose na posebnim obrascima:

1.Obrazac opisa programa ili projekta

2. Obrazac Proračuna programa ili projekta

koji se mogu preuzeti na mrežnim stranicama Zajednice sportskih udruga grada Zaprešića (www.zsu-zapresic.hr). Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koje čine sastavni dio ovog Javnog natječaja.

|  |  |
| --- | --- |
|  | IV.  S korisnicima kojima će biti odobrena financijska sredstva za potporu, Zajednica sportskih udruga grada Zaprešića će sklopiti ugovor.  V. |

Procjenu prijavljenih programa provode:

1. Povjerenstvo za administrativnu provjeru ispunjavanja propisanih (administrativnih) uvjeta
2. Povjerenstvo za ocjenjivanje i procjenu kvalitete/vrijednosti prijava

VI.

Pisani prigovor se podnosi Zajednici sportskih udruga grada Zaprešića, a mogu se podnijeti 2 puta: 1. Zbog toga što udruga nije prošla formalne uvjete natječaja.

2. Na odluku o dodijeli financijskih sredstava.

VII.

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

|  |  |  |
| --- | --- | --- |
|  |  | VIII. |

Prijave se na propisanim obrascima koji su zajedno s Uputama za prijavitelje dostupni na web stranicama Zajednice športskih udruga grada Zaprešića ([www.zsu-zapresic.hr](http://www.zsu-zapresic.hr)) šalju preporučenopoštom **zaključno sa 12.02.2022. godine** neovisno o vremenu predaje pošiljke, na sljedeću adresu:

**Zajednica sportskih udruga grada Zaprešića**

**Vladimira Novaka 23**

**10290 Zaprešić**

ili se u zatvorenoj omotnici s napomenom predaju u tajništvo Zajednice do 14.00 sati

IX.

Sva pitanja vezana uz Natječaj mogu se postaviti elektroničkim putem ili u prostorijama Zajednice po dogovoru.

Zaprešić 13.01.2022. Predsjednik ZSU-Zaprešić

Lovro Benčević